### Beslutning

Godkendt.

Sagen blev behandlet af to omgange, idet Finn Jørgensen ikke deltog i behandlingen af ansøgningen fra RGI - Veteran gruppen.

### Sagsfremstilling

## Resume og sagens baggrund

Kalundborg kommune bevilligede i december 2022 §18 midler på i alt 2.356.669 kr. til brug i 2023 i 84 frivillige sociale foreninger.

Nogle foreninger ansøger nu om ad hoc §18 midler til brug i 2023, da deres ansøgning af forskellige årsager ikke var med i den store runde.

## Indstillinger

Sundheds- og Myndighedschefen indstiller, at Indstillingsudvalget udarbejder forslag til fordeling af ad hoc  § 18 midler til brug i 2023.

## Behandling

Indstillingsudvalget, Økonomiudvalget, Kommunalbestyrelsen.

## Sagsfremstilling

Ifølge Servicelovens §18, skal kommunalbestyrelsen årligt afsætte et beløb til støtte af frivilligt socialt arbejde. Til brug i 2023 var der i alt: 2.438.362 kr. Efter bevillinger i december er der et restbeløb til ad hoc §18 bevillinger på 81.693 kr. Dette beløb vil sandsynligvis øges, efterhånden som foreningerne får godkendt årsregnskaber på deres generalforsamlinger, og derefter tilbagebetaler ubrugte §18 bevillinger fra 2022.

Kommunalbestyrelsen vedtager kriterier for fordelingen af §18 midler. De gældende kriterier blev vedtaget på kommunalbestyrelsesmødet den 26. august 2020 (vedlagt). Af kriterierne fremgår, at indstilling til fordeling af § 18 midler foretages af Indstillingsudvalget og Integrationsudvalget. Integrationsudvalget behandler § 18 ansøgninger fra foreninger med aktiviteter på integrationsområdet og Indstillingsudvalget de øvrige ansøgninger. Efter dialogmøde med Frivilligrådet d. 20. juni 2022 bakker Indstillingsudvalget op om Frivilligrådets udarbejdede retningsgivende kriterier og ændrede ansøgningsskema.

Der er afsat særskilt budget til aktiviteter på integrationsområdet.
Indstillingsudvalget udarbejder et forslag til fordeling af § 18 midler, som Kommunalbestyrelsen skal godkende.

Kommunalbestyrelsen vedtager årligt prioriteringer for fordelingen af §18 midlerne. Prioriteringerne for fordeling af midler for 2022 blev vedtaget på mødet den 26. august 2020 (vedlagt). Disse skal danne grundlag for den fordeling, som Indstillingsudvalget foretager.

På [adresse] møde den 29. marts 2023, blev punktet udsat, da der manglede administrative oplysninger. Disse er nu tilføjet, samtidig er der kommet endnu en ansøgning, som er medtaget.

Der er indkommet 12 §18 ad hoc ansøgninger:

* Angstforeningen
* Diabetesforeningen
* Forebyggende Motion
* Forening for hals- og mundhuleopererede
* Hvidebæk Pensionsforening
* Kulturgruppen Reersø
* ME/CFS foreningen
* Menighedsplejen Kalundborg Provsti
* Offerrådgivningen
* RGI - Veteran gruppen
* SAND [adresse]
* Ældresagen i Høng

## Økonomiske konsekvenser

Ingen. Bevillingerne tages fra de afsatte § 18 midler.

### Sagens forløb

13-04-2023 Indstillingsudvalget
Udvalgets forslag blev noteret i oversigten.
19-04-2023 Økonomiudvalget
Anbefales.